Kamu bisa jelasin ke aku soal Zooxanthellae dalam bahasa melayu?

Zooxanthellae adalah istilah tidak rasmi untuk organisma  bersel tunggal yang mampu hidup secara simbiosis dengan pelbagai invertebrata laut termasuk bunga karang, batu karang, obor-obor dan nudibrankia. Kebanyakan zooxanthellae yang dikenali adalah dalam genus Symbiodinium, tetapi sesetengahnya dikenali daripada genus Amphidinium, malah takson-takson lain yang belum dikenal pasti, mungkin mempunyai pertalian endosymbion yang serupa. Zooxanthella yang sebenar merupakan mutualis kepada radiolaria Collozoum inerme (Joh. Müll., 1856)  dan tergolong dalam order Peridiniales.  Satu lagi kumpulan eukariota unisel yang mengambil bahagian dalam hubungan endosimbiotik yang seumpamanya di habitat laut dan air tawar ialah alga hijau zoochlorellae.

Zooxanthellae merupakan organisma fotosintetik yang mengandungi  dan  serta pigmen dinoflagelat  dan . Ini memberikan warna kekuningan dan keperangan yang tipikal bagi kebanyakan spesies perumah. Pada siang hari, ia membekalkan perumahnya dengan hasil karbon organik fotosintesis, dan kadangkala membekalkan sehingga 90% daripada keperluan tenaga perumah untuk metabolisme, pertumbuhan dan pembiakan. Sebagai balasan, ia menerima nutrien, karbon dioksida, dan kedudukan tinggi dengan akses kepada cahaya matahari.